Tafta
Tafta (angl. taffeta, taffety) – glotnus tankus audinys iš šilkinių ar cheminių (pvz., vario amoniakinio šilko) daugiagijų siūlų, išaustas drobiniu pynimu. Pasižymi neryškiu ripsiniu bei šanžaniniu efektu. Žodis tafta kilęs iš vid. pranc. taffetas, šis iš sen. it. taffettà, šis iš turk. tafta, iš pers. tāftah 'austas, verptas'. Tafta laikoma aukštos klasės audiniu, tinkamu balinėms ir vestuvinėms suknelėms, interjero apdailai (užuolaidoms ir apmušalams). Šilkinė tafta yra dviejų tipų: dažytų verpalų: Tai gana standi tafta, dažnai naudojama vakarinėms suknelėms. gabalinio dažymo: Tai minkšta tafta, dažnai naudojama pamušalams. Šilkinė spalvakaitė tafta buvo viena labiausiai pageidaujamų bizantinio šilko formų. Spėjama, kad galbūt šis audinys ir buvo anksčiau žinomas pavadinimu purpura.